
Správa o pripravenosti obce na plnenie úloh CO a bezpečnosti obyvateľov.

I. Systém a obsah riadiacej a organizátorskej práce pri zabezpečovaní úloh obrany    a civilnej ochrany

A, základná charakteristika samosprávy a hlavné úlohy v mieri.

Obec Ždaňa leží v nadmorskej výške l85 m juhovýchodne od Košíc  na styku Košickej kotliny so Slanskými vrchmi pri vtoku rieky  Olšavy do Hornádu. Kataster obce sa rozprestiera na úpätí Slanských vrchov, zo západu ju ohraničuje tok rieky Hornád, južnou časťou obce preteká Turecký potok. 

Obec územne začlenená do okresu Košice-okolie. 

Dnes je v obci 350 obytných domov a bytov s počtom obyvateľov 1345. Všetky domácnosti sú napojené na spoločný vodovod, obec je plynofikovaná,  je v nej obecné zdravotné stredisko, pošta, dve základné školy,  osobitná škola internátna a plne organizovaná materská škola. V obci fungujú štyri predajne potravín, jedna prevádzka pohostinstva a dva bary.

V obci má sídlo viacero drobných podnikateľov, z dôležitejších firiem je to spoločnosť Agrospol, s.r.o. a spoločnosť Zipo. Oba firmy sídlia v areáli bývalého poľnohospodárskeho družstva a zaoberajú sa rastlinnou a živočíšnou výrobou.

Subjekty ohrozujúce svojou prevádzkou bezpečnosť a zdravie obyvateľov sa v obci nenachádzajú.

Z východu na západ  obcou preteká miestny potok Török v dĺžke 1300 m , ktorý sa pri veľkej oblačnosti (prietrž), miestne búrky nad Slanským Pohorím  mení na riavu a dochádza aj napriek vybudovaným ochranným hrádzam k častému preliatiu vody cez pravostrannú hrádzu a voda sa vleje do starého, neohradzovaného koryta, ktoré prechádza časťou obce , kde zaplavuje miestne komunikácie a nehnuteľnosti Podľa dosiahnutej hladiny vyliatej vody je počet ohrozených domov v rozpätí 20 až 52 vrátane priľahlých dvorov a záhrad.

Okrajom obce v smere Sever – Juh preteká extravilánom obce rieka Hornád. Obec je od rieky chránená ochrannou hrádzou, ktorá má zabezpečiť ochranu obce pri prietokoch tzv. 50 ročnej vody. Hrádzi chráni obec aj pri väčších prietokoch spôsobených na toku zväčšenými zrážkami, prípadne prevádzkou vodného diela Ružín. Pri prípadnom vybrežení vody z koryta rieky Hornád ( pri preliatí ochrannej hrádze hrozí zaplavenie časti obce v rozsahu približne 25 nehnuteľností s ohrozením približne 200 obyvateľov.

Obcou prechádza cesta III. Triedy v smere N. Myšľa - Čaňa, N. Myšľa – Skároš, Čaňa - Skároš , ktorá je značne zaťažená dopravou a je možné predpokladať aj prepravu nebezpečných materiálov.

V zimnom období medzi obcami Ždaňa – Skároš dochádza k nezjazdnosti cestného úseku z dôvodu tvorenia sa snehových závejov. K vytváraniu závejov dochádza aj v úseku medzi obcami Ždaňa a Čaňa, čo je hlavný smer na zásobovanie obyvateľstva.

B, systém riadenia úloh obrany
Na plnenie úloh v oblasti obrany má obec spracované :

· Dokumentáciu civilnej ochrany obce

· Dokumentáciu krízového štábu obce

· Plán zabezpečenia prostriedkami PIO 

· Dokumentáciu na úseku obrany

· Dokumentáciu na úseku hospodárskej mobilizácie 

  Obec má zriadený Krízový štáb obce, ktorý sa riadi vo svojej činnosti spracovanou metodikou a štatútom. Štatút krízového štábu bol pre jednaní v obecnom zastupiteľstve.  Krízový štáb sa schádza najmenej raz ročne a je zvolávaný vždy aj pri mimoriadnych situáciách predsedom krízového štábu – starostom obce. počas krízových a mimoriadnych situácií Krízový štáb vykonáva konkrétne opatrenia v súlade  so schválenou metodikou činnosti. Skutočnú pripravenosť krízového štábu bola preverená povodňami v roku 2010, keď obec bola postihnutá povodňami z miestneho potoka Török a KŠ riešil aj hraničnú povodňovú situáciu - situáciu ohrozenia na rieke Hornád.     Obec koordinuje činnosti pri príprave na krízovú situáciu a činnosť podnikateľov a právnických osôb aj pri núdzovom civilnom plánovaní.

Koordináciu všetkých úloh vyplývajúcich s platnej metodiky zabezpečuje starosta obce, ktorý je zároveň predsedom štábu CO a Krízového štábu.

        Dokumentácia na úseku obrany je spracovaná podľa pokynov odboru COaKR Košice – okolie, V roku 2011 obecný úrad nežiadal oslobodiť občanov od výkonu mimoriadnej služby. Na území obce sa nenachádzajú v hodné objekty na ubytovanie , ktoré by mohli slúžiť pre ASR.. Vecné prostriedky a ich majitelia sú   na  plnenie úloh počas vojny a vojnového stavu evidované v zozname VP.

      Dokumentácia k hospodárskej mobilizácii je spracovaná a vedená podľa zákona              č 414/2002 o hospodárskej mobilizácii a pokynov ObÚ Košice, odboru COaKR. V obci je zriadená výdajňa odberných oprávnení na obecnom úrade a obec vytvára organizačné  a materiálne podmienky pre činnosť komisií po vyhlásení regulačných opatrení. Pre predaj životne dôležitých výrobkov , alebo životne dôležitých tovarov má obec k dispozícií obchodnú sieť cez miestne predajne potravín.  

II. Stav spracovania dokumentácie na úseku civilnej ochrany obyvateľstva.

       Pre plnenie úloh na zabezpečenie účinnej ochrany života, zdravia a majetku občanov je v obci vytvorený štáb CO a  jednotky CO. Tieto orgány sa pri svojej činnosti riadia spracovanou dokumentáciou civilnej ochrany obce, ktorá je spracovaná v súlade so zákonom NR SR číslo 42/1994 Z.z. v znení neskorších predpisov a vydaných vykonávacích vyhlášok .

      súčasťou tejto dokumentácie  je aj popis prostriedkov vyrozumenia. Vonkajšie spojenie je zabezpečené telefónnymi linkami na obecnom úrade, kde sa využíva aj prednostné spojenie. Na obecnom úrade je k dispozícií aj fax a internet pre elektronickú komunikáciu. V dokumentácií sú aj popísané zriadené jednotky CO a dokumentácia štábu CO, ktorou sa štáb riadi v prípade vzniku mimoriadnych udalosti.

      Obec má spracovaný plán EVA, nakoľko počas trvania mimoriadnych situácií obec príjme evakuovaných  zo susednej obce Čaňa.

V príprave na činnosť sa štáb CO riadi spracovanou analýzou možností vzniku mimoriadnych situácií na území obce.

      Obec má spracovaný plán ochrany obyvateľstva, ktorý obsahuje aj podrobný výpis možností využívania mechanizmov pre prípadné riešenie mimoriadnych udalostí na území obce , ako aj popis činnosti orgánov a zložiek na zabezpečenie záchranných a zabezpečovacích prác, vrátane schémy vyrozumenia a varovania.

Pre varovanie obyvateľstva má obec k dispozícií el. sirénu s miestnym ovládaním, ktorú pravidelne najmenej raz mesačne  skúša a vedie o tom aj záznamy. Pre poskytovanie dôležitých informácií pre občanov sa využíva miestny rozhlas.

 Obecný úrad má spracovaný plán spojenia zamestnancov úradu, poslancov obecného     zastupiteľstva a jednotlivých komisii. Plány vyrozumenia sú uložené v jednotlivých zložkách dokumentov, 

Prostriedky individuálnej ochrany (PIO) sú uložene v sklade CO v ZŠ. Miesto uloženia  zodpovedá dostupnosti občanov k prevzatiu PIO a samotné skladovanie zodpovedá požiadavkám na uloženie špeciálneho materiálu,

Informovanosť občanov o úlohách CO a seba ochrany bola realizovaná na verejnom zhromaždení občanov obce v mesiaci apríl,   

Výpis z analýzy možností vzniku mimoriadnych situácií na území obce sa každoročne prerokováva aj na zasadnutí Obecného zastupiteľstva. Na zasadnutiach zastupiteľstva sa rokuje o činnosti orgánov ochrany aj vždy pri vzniku, respektíve trvaní mimoriadnej situácie.

III. Záver 

Správa o pripravenosti obce na zabezpečenie ochrany obyvateľstva obce  a obrany bola prejednaná na zasadnutí Obecného zastupiteľstva V Ždani, dňa 2.6.2011, kde OZ konštatovalo, že obec je na realizáciu opatrení zameraných na ochranu a obranu obyvateľstva pripravená veľmi dobre.

Spracoval : Ing. Ján Kokarda, starosta obce

Príloha : mapa záplavového územia

